हम गाना शुरू करें इससे पहले,
मैं कुछ शब्द कहना चाहता हूँ।
हम एक अच्छी टीम हैं। हम यह जानते हैं।
हम एक युवा टीम हैं।
हम सीख रहे हैं, और बेहतर हो रहे हैं।
पर हम जानते हैं कि यहाँ ऑस्ट्रेलिया में कैसे खेलें।
तुम यह जानते हो, मैं यह जानता हूँ, वे यह जानते हैं।
तो तीन की गिनती पर, पैन के लिए, जस्टिन लैंगर के लिए, फ़िंची के लिए,
हेड के लिए, मार्कस के लिए। ज़ोरदार हुर्रे हो जाए।
-एक, दो, तीन। -दो, तीन।
द टेस्ट : अ न्यू एरा फॉर ऑस्ट्रेलियाज़ टीम
जो रूट, अराउंड द विकेट, क्लार्क 99 रन पर, क्लार्क को गेंद डाली। और वह आगे बढ़े।
और यह रहा! ऑनसाइड की ओर मार दिया।
ऑस्ट्रेलियाई कप्तान के लिए यह बहुत बढ़िया शतक था।
ऑस्ट्रेलिया में क्रिकेट का मतलब है गर्मियाँ।
बीच पर क्रिकेट। क्रिसमस के दिन क्रिकेट।
घर के पीछे के आँगन में। सड़क पर।
जैसे ही मौसम बदलता है, स्टंप बाहर निकल आते हैं।
हर जगह बच्चे बल्ले उठाने लगते हैं, टेनिस की गेंदों के आधे भाग को
टेप से जोड़ने लगते हैं।
स्थानीय स्कूल में, और स्थानीय पार्क में
पेड़ों के बीच क्रिकेट की गेंदें हैं, बल्लेबाज़ी है।
और किसी रविवार की दोपहर को,
जब आप शांति से सड़कों पर घूम रहे हैं,
और कहीं से आवाज़ आएगी "हुर्रा।"
हमारे लिए क्रिकेट गर्मियाँ थीं।
याद है, मैं अपने बड़े भाइयों के
पैट कमिन्स तेज़ गेंदबाज़
स्कूल से वापस आने का इंतज़ार करता था।
और फिर हम पीछे के आँगन में खेलते थे।
हर शनिवार की सुबह, पहला काम मैं यह करता था,
उस्मान ख्वाजा बल्लेबाज़
मैं बाहर जाकर खिड़की खोलता था
जिससे धूप की रोशनी अंदर आ पाए।
हर बार जब मैं कटी हुई घास की खुशबू सूँघता हूँ,
जस्टिन लैंगर ऑस्ट्रेलियाई टीम के कोच
तो मुझे क्रिकेट के मेरे शुरुआती गेमों की याद आती है।
हमारे आस-पड़ोस में बहुत बच्चे थे जिनके साथ
हम हमेशा बाहर सड़क पर खेलते थे
जो बर्न्स बल्लेबाज़
बड़े कूड़ेदान लगाकर।
बल्लेबाज़ कभी आउट नहीं होता था, यह पक्का था।
मैं अधिकतर हफ़्तों में फ़ील्डिंग करता था, आख़िरी बल्लेबाज़ बनता था,
ऐरोन फ़िंच बल्लेबाज़
लकड़ी की गेंद होती थी, पर बहुत पसंद थी।
यह आवाज़, यह दृश्य,
गेरार्ड वाटले पत्रकार
यह ऑस्ट्रेलियाई गर्मियों की जान है।
ऑस्ट्रेलिया बनाम भारत टेस्ट श्रृंखला, दिसंबर 2018
कप्तान की प्रेस कॉंफ़्रेंस ऑस्ट्रेलिया बनाम भारत टेस्ट श्रृंखला
कैमरे तैयार हैं?
-हाँ। -हम चालू कर सकते हैं?
ठीक है।
क्रिस मिचेल, बीबीसी स्पोर्ट।
पिछले महीनों में ऑस्ट्रेलिया के साथ जो चल रहा है इसका ख़याल रखते हुए
और केप टाउन की घटना के बाद,
क्या आप एक अलग टीम की उम्मीद कर रहे हैं जो अलग ढंग से खेलेगी,
और क्या आपको लगता है इस वजह से वे कमज़ोर हो सकते हैं?
निजी तौर पर मुझे नहीं लगता
विराट कोहली भारतीय टीम के कप्तान
कि कोई भी ऑस्ट्रेलियाई टीम अपने घर पर कमज़ोर होगी।
जो भी हुआ, वे जिन भी स्थितियों से गुज़रे हैं उसके बावजूद,
उनकी कुशलता का स्तर अब भी है।
हम लोग बेशक कुछ नज़रंदाज़ नहीं करेंगे।
हम यह भी उम्मीद नहीं कर रहे हैं कि वे किसी ख़ास तरीके से खेलेंगे।
हमारा फ़ोकस पूरी तरह से अपनी टीम पर है।
बेशक, वे सभी... ऐसे मौके आएँगे
जब आप अपने बल्लेबाज़ों पर दबाव डालेंगे।
ज़रूरी नहीं कि सीमा पार करें,
पर बस उनके दिमाग़ तक पहुँचकर,
इसकी अपेक्षा आप ऑस्ट्रेलियाई टीम से ही नहीं, दुनिया की
किसी भी टीम से कर सकते हैं,
पर मेरे ख़याल से थोड़ी बहुत चुहलबाज़ी से बिल्कुल कोई नुकसान नहीं है।
शुक्रिया, दोस्तो।
विराट कोहली, खेल का सुपरस्टार।
उसका बल्लेबाजी का औसत 50 है,
पीटर लैलोर पत्रकार
खेल के हर एक प्रारूप में।
कोई भी खिलाड़ी विराट कोहली की तरह तीनों प्रारूपों में इतना अच्छा नहीं है।
विराट कोहली अपने शिखर पर है।
हर्षा भोगले कमेंटेटर
पिछले दो सालों से विश्व क्रिकेट के भी शिखर पर है
और उसने विश्व का सर्वश्रेष्ठ खिलाड़ी बनने के लिए
जो भी ज़रूरी है, सब किया है।
टिम पैन ऑस्ट्रेलियाई टीम के टेस्ट कप्तान
भारत इतना बड़ा देश है।
वह वहाँ पर इतना लोकप्रिय है
कि वह जहाँ भी जाता है ग्लोबल सुपरस्टार सा बन गया है।
वह हमेशा लोगों से घिरा रहता है।
बेहतरीन खिलाड़ी है।
शायद इस समय दुनिया का सर्वश्रेष्ठ खिलाड़ी।
मुझे याद है अभ्यास के समय उसे देखा था।
वे श्रृंखला से पहले के मैचों की फुटेज दिखाते हैं,
वह उन्हें अच्छी तरह पछाड़ रहा था।
और मैं वहाँ बैठकर सोच रहा था,
"मैं इस खिलाड़ी को कैसे आउट करूँगा?"
और माँ तो माँ होती हैं, वह बोलीं,
"वह भी बस एक इन्सान ही है।"
और मैंने कहा, "ठीक है, माँ, शुक्रिया। अच्छी सलाह है।
"इससे उसे आउट करने में मदद मिलेगी, है न?"
कृपया घास के मैदान से दूर रहें एडीलेड ओवल
-तुमने अ स्टार इज़ बॉर्न फिल्म देखी है? -नहीं।
हे प्रभु! यह मेरी नई पसंदीदा फ़िल्म है,
और यह बहुत दुखद, सबसे खूबसूरत फ़िल्म है जैसी मैंने अभी तक नहीं देखी।
ठीक है, ले आओ, लड़को।
ठीक है, लड़को, हम जल्दी ही अपना वार्म-अप, दो घंटे वाला
ऑस्ट्रेलियाई स्तर का मानक अभ्यास शुरू करेंगे, ठीक है?
तो तुम लोग पहली सुबह के लिए तैयार हो।
बढ़िया कैच, फ़िंच।
बहुत बढ़िया कैच था!
मेरा मानना था कि
ऑस्ट्रेलिया भारत से खेलने के लिए तैयार होगा।
भारत हमेशा की तरह ताकतवर था।
विश्वस्तरीय तेज़ गेंदबाज़, शानदार स्पिनर,
बहुत बढ़िया बल्लेबाज़ी।
विराट कोहली के नेतृत्व में आत्मविश्वास से भरपूर ताकतवर टीम।
भारत के लिए यह बेहतरीन मौका था।
भारत ऑस्ट्रेलिया में कभी नहीं जीता।
और बहुत लंबे समय तक, भारतीय टीम का ऑस्ट्रेलिया आकर
श्रृंखला जीतना, हमारी कल्पना से बाहर था।
पहली बार मैं यह सोचता हुआ ऑस्ट्रेलिया आया हूँ,
"एक बात कहूँ, भारत यहाँ श्रृंखला जीत सकता है।"
भारतीय क्रिकेट टीम सच में बहुत अच्छी है।
ऑस्ट्रेलिया को सच में पता नहीं था कि उसकी टेस्ट टीम कैसी थी।
-हैलो, दोस्त। -हैलो।
ग्रेग चैपल ऑस्ट्रेलियाई टीम के चयनकर्ता
-क्या हाल हैं? -ठीक हूँ।
टीम के बारे में तुम्हारा क्या ख़याल है?
तुम इसे कब अंतिम रूप देना चाहते हो?
जितनी जल्दी संभव हो?
अभी?
जब मुझे तय करना है तो या तो मिशेल मार्श या हैंड्सकॉम्ब
...पाँच या छह पर। मेरा यही मानना है।
इस समय इतना आसान कुछ भी नहीं है, है न?
या यह हमेशा, या यह हमेशा ऐसा है?
कोच की बैठक
क्या हाल हैं, सज्जनो? सब ठीक है?
-बढ़िया है। -सब बढ़िया है?
अच्छा, हम यहाँ कुछ चीज़ें करेंगे,
हम हर खिलाड़ी को अलग से देखेंगे।
और तब हम लोग इस पर बात शुरू करेंगे
कि हम भारत को कैसे हराएँगे, तो हमारी चिंता करो।
और इससे पहले कि तुम किसी के पास जाओ,
मुझे लगता है हमारा बल्लेबाज़ी का क्रम अभी सौ प्रतिशत तय नहीं हैं।
ऐसा क्यों?
सच कहूँ, दोस्त, मैं बता रहा हूँ, दिल पर हाथ रखकर,
मैं काफ़ी सोचता रहा हूँ।
क्या यह सकारात्मक बात है?
यह शायद सच में बहुत नकारात्मक बात है।
यह बस सच्चाई है।
टेस्ट क्रिकेट में, मेरी राय में, छह सबसे बढ़िया बल्लेबाज़ होने चाहिए।
और विकेट कीपर अगर थोड़ी बल्लेबाज़ी कर सकता है, तो वह बोनस है,
पर उसे बेहतरीन विकेट कीपर होना होगा,
और विकेट लेने वाले चार गेंदबाज़ होने चाहिए।
तो यह बहुत सरल सी बात है।
क्या फ़िंच को लेना तय है?
पिछले मैच मेंउसने 50 बनाए थे और एक बार शून्य पर आउट हुआ था।
क्या उसका खेलना पक्का है?
समस्या यह है कि ओपनिंग कौन करेगा?
मुझे लगता है, अगर फ़िंच खेलता है,
तो वह केवल ओपनिंग में खेल सकता है।
जो टीम हमारे पास है, उसके बारे में मेरी यही राय है। वह केवल...
क्योंकि हमारे पास काफ़ी लोग हैं जो बीच के क्रम में खेल सकते हैं।
तो उस्मान को भेजना सही है?
-जाने के लिए तैयार है। -ठीक है।
बढ़िया है। उसने गली में ज़ोरदार कैच लिया था।
तुमने उस दिन देखा था?
वह बढ़िया कैच लेता है।
-ठीक है, बढ़िया है। -हम उसे यहाँ पर इस्तेमाल करेंगे।
हैंड्सकॉम्ब बढ़िया खेल रहा है, स्पिन बहुत बढ़िया खेलता है।
क्या वह बीच के क्रम में खेल सकता है?
हैरी। कौन... किसी के पास हैरी पर कुछ है?
उसका पहला मैच होगा? वह ज़रूर घबराएगा।
ट्रेविस हेड।
ट्रेविस के बारे में हम सभी जानते हैं कि वह एक बढ़िया, युवा खिलाड़ी है।
उसने बहुत मेहनत की है।
और दो टेस्ट मैच खेल चुका है।
उसने काफ़ी बढ़िया खेल खेला है।
मुझे लगता है हमें उसको लेना चाहिए।
मेरा यही मानना है।
बेहतर होगा हम कुछ युवा खिलाड़ी रखें,
जो हमारे हिसाब से अच्छे लोग और अच्छे खिलाड़ी हैं।
चौदह में से ग्यारह को चुनना मुश्किल है।
ऑस्ट्रेलियाई क्रिकेट के बारे में एक बढ़िया चीज़ यह है कि
हर बार जब आपको ग्यारह खिलाड़ी चुनने हैं, वहाँ 14 या 15 खिलाड़ी होते हैं
जो उन 11 में आ सकते हैं।
तुम जीत नहीं सकते। तो जो सही लगता है वही करते हैं।
अगर यह काम कर जाए, तो तुम जीनियस हो।
अगर काम न करे, तो तुम बेवकूफ़ हो।
साफ़ तौर पर, चयन बहुत मुश्किल और अनिश्चित था।
ऑस्ट्रेलिया की बल्लेबाज़ी निराशाजनक थी पर इसकी गेंदबाज़ी,
जिसे विश्व की सबसे बढ़िया गेंदबाज़ी माना जाता था, वह वैसी ही थी।
वही ऑस्ट्रेलिया की संभावना थी।
हर टेस्ट मैच में 20 विकेट लो
और बल्लेबाज़ी के मोर्चे पर जो कमी हो उसकी भरपाई करो।
हम चाहते हैं हमारे वरिष्ठ खिलाड़ी दृढ़ता दिखाएँ।
यह एक मुश्किल श्रृंखला होने वाली है।
पर समान रूप से, भारत भी दबाव में है।
उन्होंने यहाँ पर टेस्ट श्रृंखला नहीं जीती है।
उन्हें लगता है यह उनका समय है। यह उनका समय है।
पहले टेस्ट मैच से एक दिन पहले
तो आइए जस्टिन लैंगर से शुरू करते हैं।
116 एसईएन में स्वागत है, जस्टिन।
हैलो, जैरेड।
तैयारी के अंतिम दिन की क्या लय है?
आज क्या होने वाला है?
हाँ, बहुत मज़े में हैं।
सच कहूँ, तो हमें लग रहा है हम जैसे चैरी राइप हैं।
ऊपर के छह का फ़ैसला हो गया?
हाँ, वे हमेशा मुझे ऊपर रखते हैं।
मुझे पूरा यकीन है मार्कस हैरिस टेस्ट क्रिकेट में पदार्पण करेगा,
वह इसे लेकर बहुत उत्साहित है।
वह शानदार युवा खिलाड़ी है, और वह
सबसे कड़े मुकाबले वाले अभ्यास सत्रों में बहुत बढ़िया रहा है,
मैंने ऑस्ट्रेलियाई क्रिकेट में लंबे समय से ऐसा नहीं देखा।
आधे घंटे में अंतिम रणनीति के लिए हमारी बैठक होगी।
और फिर हम कल सुबह के लिए तैयार होंगे।
भारतीय टेस्ट मैच श्रृंखला रणनीति की बैठक
वे विश्व की नंबर एक टीम हैं।
उन्होंने दो टेस्ट श्रृंखलाएँ देश से बाहर इंग्लैंड और दक्षिण अफ़्रीका में हारी हैं।
भारतीय बल्लेबाज़ी।
वह उनका नेता है।
हमें उसको आउट करना है, इससे बाकी सभी लोगों पर दबाव पड़ेगा।
वह हम सब पर,
ब्रेड हैडिन फ़ील्डिंग कोच
अपने खेल पर सीधे तौर पर अपनी उपस्थिति जताना चाहता है।
वह दिखाना चाहता है, "मैं ऑस्ट्रेलिया पर हावी होना चाहता हूँ।"
उसकी यही मानसिकता निकलकर आ रही है।
वह दो तरीके अपना सकता है।
या तो वह निकलकर आएगा और लड़ाई की तैयारी करेगा,
या वह जिन लड़कों को जानता है उनके पास जाएगा,
और उनसे दोस्ती करने की कोशिश करेगा।
तो हर हाल में, मैं चाहता हूँ उसे पूरी तरह से नज़रंदाज़ किया जाए।
और मैं नहीं चाहता कोई उसके साथ नज़दीकी बढ़ाए।
हम उसे एकदम अनदेखा करेंगे।
पहला टेस्ट मैच एडीलेड ओवल, एडीलेड
टेस्ट श्रृंखला... की अब शुरुआत हो रही है।
हम लोग इंतज़ार कर रहे थे, और आख़िरकार, हम यहाँ हैं
ऑस्ट्रेलिया में पहले टेस्ट मैच के लिए।
मैं बता सकती हूँ आज यहाँ 40 डिग्री के आसपास होगा
और कल भी लगभग इतना ही होगा।
शुरू के छह, शीर्ष छह बल्लेबाज़ ऑस्ट्रेलियाई टीम के लिए
विश्व क्रिकेट श्रृंखला के बाद से सबसे कम अनुभवी हैं।
जहाँ तक मुझे याद है, ऑस्ट्रेलिया की ज़मीन पर बहुत लंबे समय के बाद
यह सबसे रोमांचक टेस्ट श्रृंखला है।
तो, खेल के मैदान से समाचार यह है कि भारत ने टॉस जीत लिया है
पहला दिन
और वह पहले बल्लेबाज़ी करेगा।
कैच!
वाह! शानदार!
भारत के लिए बड़ा झटका। गर्मियों का यह पहला विकेट है।
उन्होंने मुझे मिड-ऑफ़ में खड़ा किया,
और जैसे ही उन्होंने
ट्रेविस हेड बल्लेबाज़
पहली गेंद मारनी शुरू की, वह एक चकमा था, दो के लिए एक।
जॉश हेज़लवुड बोला,
"लड़को, मैं... हम इस पर हैं।
"वे गेंद ड्राइव कर रहे हैं। हम पूरी तरह से यहाँ हैं।"
क्या किनारे पर लगी है? हाँ!
भारत के दो विकेट गिरे। बड़े लेफ़्टी चले गए।
वही जो ऑस्ट्रेलिया को चाहिए था।
बढ़िया शुरुआत, भारत के दो विकेट पर 15 रन।
यह रहा, विश्व का नंबर एक बल्लेबाज़, विराट कोहली।
बिल्कुल जो ऑस्ट्रेलिया चाहता था।
वे विश्व के नंबर एक बल्लेबाज़ को जल्दी आउट करना चाहते थे।
तय हुआ। पैट कमिन्स हमले के लिए तैयार।
इस इंसान में बड़े विकेट लेने की क्षमता है।
ऐसा ही है। क्या कैच था! अविश्वसनीय!
और सबसे बड़ा विकेट, विराट कोहली आउट!
हे प्रभु! अब हम बात कर रहे हैं, नन्हे मियाँ!
हाँ, बढ़िया रहा, नहीं क्या?
उस्मान की तरह, यह सिर्फ़ कैच की बात नहीं थी।
पहले दिन, सुबह-सुबह यह करना,
मेरे ख़याल से, सच में आगे की रूपरेखा तैयार हो गई।
और विराट कोहली। इससे बेहतर नहीं हो सकता।
शहंशाह चला गया। तीन विकेट के साथ वे 19 रनों पर हैं।
ऑस्ट्रेलियाई खिलाड़ियों का शानदार कदम। सब योजना के मुताबिक चल रहा है।
एक चांस है। और... यह आउट!
इसे आउट होना ही था! पैट कमिन्स। दिन के अंत में।
-क्या पल है! -शानदार समाप्ति ऑस्ट्रेलियाइयों के लिए।
-इससे उनमें आत्मविश्वास आ जाएगा। -हाँ।
दो सौ पचास। ख़ास तौर पर शुरू में ही काफ़ी एक्शन था।
बहुत बढ़िया।
अगर दिन की शुरुआत में ही, टॉस हारने के बाद
हमने भारत को 250 पर मान लिया होता,
तो सभी कहते, "क्या शानदार दिन था," ठीक है?
मेरे हिसाब से कैच कमाल का था, आख़िर में रन बढ़िया थे,
उत्साह कमाल का था।
कुल मिलाकर गेंदबाज़ी शानदार थी।
मैंने उस्मान से कहा था, हमारे पास 1000 वजहें हैं।
दोस्त, उसका कैच, टेस्ट मैच के मेरे पूरे करियर की सबसे पसंदीदा याद है।
यह बिल्कुल सोने की तरह था। देखकर कि लड़के तुम्हारे आस-पास हैं,
बड़ा कैच लेना...
यार, यह... यह कमाल था।
पर आज का दिन चार टेस्ट मैचों की श्रृंखला का पहला दिन है।
हम जानते हैं कि यह थोड़ा...
हमें उम्मीद है कि वे वापस प्रहार करेंगे, ठीक है? इसलिए इस पर रुकना नहीं है।
दूसरा दिन
किसी भी युवा लड़के या लड़की के रूप में अब ऑस्ट्रेलिया के लिए खेलने का सपना।
तो, सपना देखना और यह सोचना आसान है
मार्कस हैरिस टेस्ट क्रिकेट में पदार्पण
कि वह वहाँ है, पर वह हमेशा प्राप्य नहीं होता।
और जब वह सच में होता है, तो कुछ बहुत ही ख़ास होता है।
मार्कस हैरिस, नंबर 456।
माइकल हसी ऑस्ट्रेलिया के पूर्व बल्लेबाज़
किसने सोचा था? स्कारबोरो का मुखर नन्हा बच्चा।
यह अच्छा नंबर है, है न?
वेस्ट ऑस्ट्रेलियाई, अब विक्टोरिया राज्य के
मार्कस हैरिस के लिए 456 नंबर, उसे अपना अवसर मिल रहा है।
सबसे पहले मैंने अपने पापा को फ़ोन किया।
अपने ड्राइव वे में आते हुए, मेरा फ़ोन बजा, और पता नहीं।
मार्कस का था। वह बोला, "मैं टीम में हूँ!"
किम हैरिस मार्कस के पिता
और ज़ोर से बोलकर वह अपने आँसू दबाने की कोशिश कर रहा था।
-तुम प्यारे बच्चे। -शुक्रिया, दोस्त।
मुबारक हो, दोस्त।
मैं बता सकती हूँ, एडीलेड ओवल में
लगभग 30 से 40 हैरिस खेल देख रहे होंगे।
अगर मेरे माँ और पापा न होते, तो मैं जहाँ हूँ, वहाँ नहीं होता।
उनके लिए यह देखना सबसे बढ़िया होगा कि तुम बढ़िया खेलो,
उन्हें बहुत अच्छा लगेगा।
मेरे ख़याल से, मुझसे ज़्यादा उन्हें ख़ुशी होती है।
-ठीक है। शुक्रिया। -शुभकामनाएँ।
अनुभवहीन सलामी बल्लेबाज़ शीर्ष पर हैं।
हैरिस और फ़िंच ने कभी साथ में ओपनिंग नहीं की है, क्योंकि बेशक,
हैरिस टेस्ट में पदार्पण कर रहे हैं और यूएई में दो टेस्ट मैच खेलने के बाद
ऐरोन फ़िंच का यह ऑस्ट्रेलिया की धरती पर पहला टेस्ट मैच है।
ऐरोन फ़िंच।
आउट कर दिया।
ऑस्ट्रेलिया ने अपना पहला विकेट गँवा दिया! भारत वापस लड़ाई में!
ऐरोन फ़िंच को शून्य पर वापस जाना होगा।
उनके लिए निराशा, और ऑस्ट्रेलिया के लिए ख़राब शुरुआत।
उनका शून्य रन पर एक विकेट गया।
यह मार्कस हैरिस हैं। वह बहुत नर्वस होंगे और सोच रहे होंगे,
"मुझे अपने लिए बस एक रन चाहिए।"
मैंने अभी उनसे कहा था, "देखो, तुमने इसे अर्जित किया है, यार।
"तुमने इसे बिल्कुल अर्जित किया है। तुमने मेहनत की है,
"तुमने हर चीज़ की कुर्बानी की है, तुमने पहला भाग पूरा किया है।
"अब वह भाग है जो तुम हमेशा करना चाहते थे।
"लोगों को दिखा दो कि तुम कितने अच्छे हो।"
आपको यह पसंद नहीं?
माता-पिता, परिवार।
तुम उस मुकाम पर पहुँचते हो, बतौर पिता, जब कहते हो,
"हाथ दूर, अब।"
बस इतना ही कर सका हूँ।
हैरिस एक छोटी गेंद खेलते हैं और उसे सच में अच्छी तरह खेला।
इसके साथ पहले टेस्ट मैच में उन्हें पहला चौका मिला।
पिछले हफ़्ते यह शुरू नहीं हुआ था।
यह बहुत लंबा और बहुत कठिन रास्ता था,
कड़ी मेहनत वाला, इसीलिए हमारे लिए इसके बहुत मायने हैं।
इस यात्रा में उनके साथ आ पाना
बहुत अद्भुत था।
और उन्होंने एक विकेट ले लिया।
हालाँकि शुरुआत बढ़िया हुई। मार्कस हैरिस 26 रनों पर आउट।
मेरे ख़याल से हैरिस बहुत अच्छा खेला।
टेस्ट क्रिकेट की बहुत कहानियाँ होती हैं।
बहुत सी छोटी-छोटी कथाएँ होती हैं
जो हर बल्लेबाज़ की पारी में होती हैं, जिनमें वे ज़िंदगी में होते हैं,
जिनमें वे अपने करियर में होते हैं, जिनमें वे अपनी प्रतियोगिता में होते हैं।
मुझे टेस्ट मैच क्रिकेट की बहुत सी चीज़ें पसंद हैं।
मुझे "लचीलापन" और "अवज्ञा" जैसे शब्द पसंद हैं।
और यह तथ्य कि आप खेलते हैं समय...
हो जाए, लड़को!
शानदार गेंदबाज़ी, ऐश! लगे रहो, ऐश!
ज़िंदगी में हम मुश्किल चरणों से गुज़रते हैं।
शायद आर्थिक रूप से, आप उतनी अच्छी स्थिति में नहीं हैं।
या शायद, ऋण अचानक बहुत बढ़ गया है।
पर बाद में आने वाले अच्छे समय की खोज में उस मुश्किल समय को बिता देते हैं।
आप मुश्किल समय में हार नहीं मानते हैं।
टेस्ट क्रिकेट ठीक ऐसा ही है।
अगर गेंदबाज़ अच्छा कर रहे हैं तो आप गेंदबाज़ का सम्मान करते हैं और कहते हैं,
"जानता हूँ यह तुम्हारा समय है।
"पर हमेशा तुम्हारा नहीं रहेगा।"
विकेट अतिरिक्त रन
इसमें इतने उतार और चढ़ाव, ठहराव और बहाव,
और बदलती गति और बदलाव हैं।
तुम्हें बस यकीन करना होगा कि किसी भी मुकाम पर
अच्छे या बुरे की ओर खेल पलट सकता है।
मुझे यह पसंद आया, हाँ। मुझे लड़ाई पसंद है।
तुम्हें लचीला भी होना होगा, तुम्हें कठोर भी होना होगा।
अरे, पैटी, यहाँ खेलना आसान नहीं, यार।
छक्के, हाँ! हो जाए!
जब आप किसी ऐसे इंसान से बात करते हैं जो इस खेल के बारे में नहीं जानता,
"क्या, तुम्हें पाँच दिन बाद ड्रॉ मिलेगा?
"इसका तो कोई मतलब नहीं है!"
पर टेस्ट क्रिकेट का यही अनोखापन है।
तीसरा दिन
यह लड़ाई जीतो, दोस्तो!
-हो जाए! -इसमें बहुत उतार-चढ़ाव हैं।
एक दिन, आप ऊपर जाते हैं...
-कैच! हाँ! -बड़ा विकेट गया!
विराट कोहली!
एक दिन, नीचे आ जाते हैं।
जिस तरह मैं क्रिकेट को देखता हूँ,
चौथा दिन
वह सबसे बढ़कर समस्या सुलझाने वाला है।
-कैच! -ले लिया!
ऑस्ट्रेलिया वाले यही तो चाहते थे!
यह किसी को जाल में फँसाने की बात है,
एक ओवर से दो ओवर तक दस ओवर तक 70 ओवर तक।
चार और शून्य, बहुत पसंद आया, चार और शून्य।
ऑस्ट्रेलियाई खिलाड़ियों के लिए, तुम्हें इस खेल में वापस आना है।
-कैच! -बढ़िया कैच था!
कैच!
खेल चालू हुआ, पहली गेंद, हवा में ऊपर, उसे छह रन मिले।
नैथन लायन ने 122 रन पर 6 विकेट लिए।
धीरज का ईनाम, धैर्य बनाए रखा,
बनाए रखा और आख़िरकार धारा अपने पक्ष में मोड़ दी।
कौन हीरो बनना चाहता है?
ठीक है, लड़को, सबसे पहले, दोस्तो, शानदार...
हाँ, बहुत बढ़िया खेल था।
बेशक, यह हमें गेम में वापस ले आया है।
और हम अब भी गेम में हैं, ठीक है?
हमने एकदम शुरू में कहा था।
हम पाँचवें दिन के आख़िरी सत्र तक इसे ले जाने के लिए तैयार होंगे।
कल यही होने वाला है।
हम इसे आख़िरी सत्र तक ले जाने के लिए तैयार होंगे।
पैन, कुछ है, यार?
बस यही कि दो मैच पहले,
काफ़ी लड़कों ने इस कमरे में कुछ ख़ास किया था।
तो हम उसे कर सकते हैं। हम यह पहले भी कर चुके हैं।
कुछ भी संभव है। तो इस पर यकीन करो, क्योंकि ऐसा ही है।
पाँचवाँ दिन
-लड़को! -ठीक है।
यहाँ खेल चालू है। खेल के मैदान के आस-पास हलचल है।
गर्मियों के इस पहले टेस्ट मैच को जीतने के लिए 323 रनों की ज़रूरत है।
और भारत दस विकेट लेने के बारे में सोच रहा होगा।
वाह, यह हैरिस का शानदार शॉट!
-फ़िंच का बढ़िया शॉट! -चलो भी, ऐश!
फ़िंच को जाना होगा! वह हैरिस से बात करने वाले हैं!
मुझे अपने दस्ताने में कुछ महसूस हुआ।
पता नहीं था वह दस्ताने पर गेंद थी,
या दस्ताना पैड पर?
अब, ऑस्ट्रेलियाई खिलाड़ी क्या करेंगे?
आमतौर पर तुम्हारे पास 15 सेकेंड होते हैं।
जब तक आप उसे समझें और अपने
पार्टनर तक पहुँचें, ज़्यादा समय नहीं बचता है,
और जब मैं दूसरे छोर पर हैरिस तक पहुँचा,
तो उसने कहा, "मैं बताने में असमर्थ हूँ।"
मैं वहाँ बैठा सोच रहा था, "ओह, मैं...
"मैं समीक्षा व्यर्थ नहीं करना चाहता क्योंकि पहली पारी में
"मैं शून्य पर आउट हो गया था। मुझे यहाँ पर झोली भरकर चाहिए।
"मैं अच्छी शुरुआत चाहता हूँ।"
और मुझे पक्का यकीन नहीं था।
ऐसा लगता है वह बाहर जा रहे हैं। फ़िंच।
वह जा रहे हैं! पहला ऑस्ट्रेलियाई विकेट गिरा!
वह आए, वह बल्लेबाज़ी के अपने साथी से यह कहने का
अनुरोध कर रहे थे "हाँ, अपील करो।"
यह देखना दिलचस्प होगा कि क्या दस्ताने से लगी थी।
हमें उस पर विचार करना होगा।
क्या उससे मेरा दस्ताना टकराया?
हमें ऐरोन फ़िंच में कुछ अनिश्चितता दिखी पर वह चले गए।
उन्होंने अपील न करने का फ़ैसला किया।
क्या तुमने पहले कुछ महसूस किया था?
शायद यह मेरे पैड पर थी। पता नहीं।
वही तो कह रहा था, समीक्षा के लिए तुम्हें कुछ महसूस हुआ था?
मुझे लगा कुछ महसूस हुआ। पर पता नहीं वह मेरा...
कुछ नहीं हुआ था, दस्ताना तुम्हारे पैड से टकराया।
लानत है!
मुझ पर लानत है!
यह मुश्किल है।
बतौर कप्तान भी मुझे यह सच में चुनौती भरा लगा,
क्योंकि तुम ग़लती नहीं करना चाहते।
तुम नहीं चाहते कि इसकी अपील न हो, और जाने दिया जाए,
पर तुम उन्हें बेकार भी नहीं करना चाहते।
मुझे नहीं पता कि वह मेरा दस्ताना था जो मेरे पैड से टकराया
या गेंद उससे टकराई।
हम इस पर कुछ बातचीत कर रहे थे।
तभी जस्टिन लैंगर अंदर आए और हम बिल्कुल शांत हो गए
और जल्दी से इधर-उधर हो गए।
क्या हुआ?
क्योंकि मेरे पैड और मेरे दस्ताने यहाँ पर हैं,
मुझे यकीन नहीं था अगर वह मेरा...
दस्ताना... गेंद टकराई मेरे...
मुझे लगा मेरा दस्ताना मेरे पैड से टकराया।
हैरिस ने क्या कहा?
उसने कहा अगर मुझे कुछ महसूस हुआ है, तो उसकी समीक्षा करूँ।
पर मुझे अपने दस्ताने पर कुछ महसूस हुआ था। और मुझे नहीं पता वह पैड था या...
तो यह कुछ ऐसा था कि पलटकर देखो तो ख़याल आता है,
"हाँ, बेवकूफ़, समीक्षा का इस्तेमाल करो।"
दूसरी ओर, विराट कोहली अपने भारतीय खिलाड़ियों को संबोधित कर रहे हैं।
उनके लिए यह एक अद्भुत सफलता थी,
और वे इस टेस्ट मैच में एक शानदार स्थिति में हैं।
हैरिस ने बल्ले के किनारे से गेंद पर मारा! बहुत ऊपर।
क्या वह खाली जगह पर गिर जाएगी?
और वाइड। पकड़ लिया।
-लो! -बढ़िया है। बिना पावर के जाते हुए।
मार्श जा चुके हैं।
स्किपर जा चुका है!
ऑसी खिलाड़ियों के लिए अब बहुत बड़ी समस्या।
फिर से शमी को बड़ी सफलता।
और भारत के कदम जीत की ओर बढ़े।
अब, काम गेंदबाज़ों के हाथ में।
सच्चाई यह है कि रन बनाना गेंदबाज़ों का काम नहीं है।
यह बल्लेबाज़ों का काम है।
जीतने के लिए ऑस्ट्रेलिया - 64 रन - भारत - एक विकेट
गर्मी के पहले टेस्ट मैच में
भारत जीत से एक विकेट दूर।
बहुत तनावपूर्ण बल्लेबाज़ी।
क्योंकि गेंद हाथ में लेकर मैं बहुत आत्मविश्वास महसूस करता हूँ...
नैथन लायन स्पिन गेंदबाज़
दुनिया में किसी के ख़िलाफ़ काम पूरा करने के मेरा कौशल।
जबकि, बल्ले के साथ मुझे इतना विश्वास नहीं होता है।
और गेंद नैथन लायन को लगी।
हाँ। अच्छे गेंदबाज़ों के ख़िलाफ़ खेलने पर मैं यहाँ-वहाँ शून्य पर आउट हो सकता हूँ।
पर अगर अपनी भूमिका में खेल पाऊँ, तो मैं पाँच तक, दस तक,
पंद्रह तक पहुँच सकता हूँ, और धीरे से शुरू करके,
साथ ही इसका आनंद भी उठा सकता हूँ।
बहुत ज़ोर से मारा। नैथन लायन का पहला चौका।
बल्ले के बीच से मिड ऑन पर वाइड गेंद, नैथन लायन।
एक और चौका।
मैं जिस भी टीम के साथ खेलूँ, मुझे विश्वास है कि हम कोई भी गेम जीत सकते हैं।
और उस पारी में मेरी भूमिका बल्ले के साथ थी।
उन्होंने बल्ले के किनारे से स्लिप की ओर मारा। गेंद बाउंड्री की ओर गई।
ऑस्ट्रेलिया को जीत के लिए चालीस रनों की ज़रूरत।
क्रिकेट के मामले में एक शानदार चीज़ यह है कि आपके साथ हमेशा पार्टनर होता है।
आप कभी अकेले नहीं होते।
चौबीस रनों की भागीदारी। खेल अब ऑस्ट्रेलिया के हाथों में।
उन्होंने हार नहीं मानी। वे बिल्कुल आखिर तक लड़ते रहे।
दूसरी टीम पर घबराहट छाती हुई दिखने लगी है।
बतौर गेंदबाज़ वहाँ जाकर बल्लेबाज़ी करते हुए आप समझ लेते हैं,
जॉश हेज़लवुड तेज़ गेंदबाज़
"अगर मैं यहाँ कुछ रन बना सका,
"तो उनमें घबराहट शुरू हो जाएगी
"क्योंकि वे मुझे सस्ते में आउट करने की सोच रहे हैं।"
और यह पूरा मैदान पार करके बाउंड्री की ओर,
जॉश हेज़लवुड के बल्ले से।
अद्भुत जीत पाने के लिए ऑस्ट्रेलिया को
तैंतीस रनों की आवश्यकता।
मेरे ख़याल से यह दूसरी तरह से है।
आप करीब आते हैं और बल्लेबाज़ सोचने लगते हैं, "ये रन हम यहाँ बना सकते हैं।
"हम बना सकते हैं, हम यह कर सकते हैं," और फिर,
आप ख़ुद को ऐसा सोचने से रोकते हैं,
पर जैसे ही ऐसा होता है वह बस... यह मुश्किल है...
दिमाग़ से निकालना कठिन है।
यह आउट है! वह आउट हो गया!
भारत ने टेस्ट मैच जीत लिया।
बहुत निराशा।
एडीलेड में बड़ी निराशा हाथ लगी।
किसी ने हमारा मूल्यांकन नहीं किया। यह ऑस्ट्रेलियाई क्रिकेट टीम है।
मुझे हारना बिल्कुल पसंद नहीं, बस बैठकर सोचना होता है।
क्रिकेट में बहुत कुछ सीखना होता है और मैंने हमेशा कहा है,
"हर रोज़ मैं बेहतर होता जाऊँगा।"
फ़िटनेस, गेंदबाज़ी, फ़ील्डिंग, बल्लेबाज़ी या मानसिक स्थिति, सब कुछ इस खेल में है।
मैं कभी इस खेल को जीत नहीं पाऊँगा।
पर्थ ऑस्ट्रेलिया
डब्ल्यूएसीए प्रिंडीविले स्टैंड
उस पहले टेस्ट मैच में, ऑस्ट्रेलिया के लोगों ने टीम का जुझारूपन देखा।
कि वे तब तक लड़ने के लिए तैयार थे जब तक यह संभव हुआ।
ऑस्ट्रेलिया ने एक टेस्ट मैच गँवाया,
पर उन्होंने इसका नज़ारा दिखाया कि वे कैसे मुकाबला करेंगे,
और मेरे ख़याल से इस नज़ारे ने जनता पर असर दिखाया।
दूसरे टेस्ट मैच का पूर्वावलोकन हम ऑस्ट्रेलिया की टीम हैं
पहले सत्र में क्या हमने सच में अच्छा किया था
कोच की बैठक
जो हमने करना बंद कर दिया?
हम जब पोज़ीशन में पहुँचते हैं, उस पल,
जब हम खेल में काफ़ी आगे जाने वाले हैं,
मुझे थोड़ा "अटपटा" महसूस होता है,
टिम पैन ऑस्ट्रेलियाई टीम के कप्तान
हर किसी से नहीं, पर अधिकतर से।
तीन नंबर ग्राफ़ में ऊपर जा रहे हैं,
यह सत्रों की कुल संख्या है जो हमने पिछले तीन टेस्ट मैच में खेले हैं।
यह कुल 14 है। लाल का मतलब है हारे हुए सात,
सबसे ऊपर नारंगी का मतलब है हमने तीन ड्रॉ किए हैं।
ठीक है। और फिर हम दूसरे सत्र में चले गए।
पिछले तीन टेस्ट मैचों में खेले गए 14 सत्रों में से,
हमने एक जीता है।
लाल का मतलब है हम आठ हार गए हैं।
सबसे बड़ी चिंता यह है कि कुल 19 सत्र हम हार गए हैं।
हम बहुत सत्र हार रहे हैं।
बहुत साफ़ है।
टेस्ट मैच जीतने के हिसाब से हम बहुत सारे सत्र हार रहे हैं।
हमें हर गेंद पर 100 प्रतिशत ध्यान के साथ काफ़ी बेहतर होना होगा।
और बतौर टीम हमने उस पर अभी थोड़ी बात की थी।
अगर तुम बीच में फ़िंच के साथ जाओ...
शीर्ष पर क्या होगा?
क्या, उस्मान शुरुआत करेगा?
यह चरम स्थिति है।
फ़िंची क्रम में शीर्ष पर बल्लेबाज़ी नहीं कर सकता।
ऑस्ट्रेलिया में नहीं।
डेविड सेकर तेज़ गेंदबाज़ी के कोच
तब वह नहीं खेल सकता।
हाँ। मैं भी यही सोचता हूँ।
इस समय, हम और किसे ले सकते हैं?
कैसा रहे अगर हम उस्मान को एक क्रम ऊपर कर दें,
और फ़िंच को तीन पर?
सलामी बल्लेबाज़ अपना काम करते हैं, वह आता है,
और ज़्यादा कुछ नहीं करता।
यह एक सरल सा समाधान है।
और ग्रुप में पाँच?
हालाँकि हम हार गए हैं,
पर मुझे महसूस हो रहा है कि काफ़ी आत्मविश्वास आ गया है।
अब, हम उन्हें देख चुके हैं, मुझे लगता है लड़के सोच रहे हैं,
"हाँ, हम हार गए, पर मुझे लगता है हम उन्हें हरा सकते हैं।
"और हम उन्हें हरा देंगे।"
अच्छा खेलना।
अपने बुद्ध को बाए कह दो।
-शुभकामनाएँ, बुद्ध। -हे भगवान!
मैंने कहा, "शुभकामनाएँ।"
मिलते हैं।
मैं थोड़ा नर्वस हूँ। हालाँकि, आज सुबह काफ़ी अच्छी थी।
पर्थ में, वापस घर आना हमेशा अच्छा लगता है।
और मुझे अपनी सुबहें पसंद हैं।
मैंने समुद्र में तैराकी की, और फिर ध्यान किया,
बढ़िया नाश्ता खाया।
और अब मैं वापस इसमें आ गया हूँ।
आज के लिए मैं नर्वस हूँ, उसकी एक वजह है,
नए स्टेडियम की पिच बाहर से बनकर आई है,
और मैंने महसूस किया, मैं हेड़ेन के साथ बल्लेबाज़ी कर रहा हूँ।
इससे बेहतर कोई अहसास नहीं,
वहाँ पहुँचने पर हरी पिच दिखती है और सभी उसे लेकर परेशान हैं।
और कप्तान स्टीव वॉ कहेंगे,
"हम जानते हैं यह हरी है,
"हम जानते हैं कि यह अपना काम करेगी पर हम चाहते हैं तुम...
"हम चाहते हैं पहले दो घंटे तक तुम जमकर मेहनत करो,
"क्योंकि अगर तुम वे पहले दो घंटे निकाल लोगे,
"तो उसके बाद हमारे लिए खेल बिल्कुल जम जाएगा।"
अगर हम टॉस जीतें और बल्लेबाज़ी करें,
तो इसमें जोखिम होगा, क्योंकि वह बहुत हरी है,
तो हमारे शीर्ष क्रम के खिलाड़ी, जो अभी निगहबानी में हैं,
उन्हें सच में बहुत मेहनत करनी पड़ेगी,
तो, हाँ, मेरे हिसाब से उनके लिए एक बढ़िया चुनौती है।
यह एक ऐसा दिन है, जब मुझे पक्का यकीन नहीं कि मैं रिटायर होकर ख़ुश हूँ,
या काश मैं वहाँ लड़ाई में शामिल होता।
पिच की बात अलग है। पहला दिन।
अरे, यार!
दूसरा टेस्ट मैच ऑप्टस स्टेडियम, पर्थ
पर्थ में और ऑस्ट्रेलिया के दसवें टेस्ट मैच स्थल,
इस शानदार ऑप्टस स्टेडियम में होने वाले
सबसे पहले टेस्ट मैच में आपका स्वागत है,
इस सप्ताह यह पिच सबकी बातचीत के केंद्र में रही है।
ज़रा इस पर लगी हरी घास की मात्रा तो देखिए।
बहुत अधिक मूवमेंट होगा, काफ़ी बाउंस रहेगा,
तो गेंदबाज़ों के लिए इसमें बहुत कुछ है।
कुल मिलाकर, मैं इस हफ़्ते गेंदबाज़ बनना चाहूँगा।
ईमानदारी से कहूँ तो हमें कुछ पता नहीं था कि उस पिच पर क्या करें
और हमने बस सोचा, "पारम्परिक तौर पर, ऑस्ट्रेलियाई तरीका होगा,
"टॉस जीतो और बल्लेबाज़ी करो।"
अगर हम टॉस जीत जाएँ, तो इस बात को दिमाग़ में बैठाने के लिए
हमारे बल्लेबाज़ों को बहुत साहस चाहिए होगा
कि हम बल्लेबाज़ी करेंगे।
-चित। -चित के लिए तय हुआ है।
पट आया है। ऑस्ट्रेलिया।
-तुम क्या करने वाले हो? -हम पहले बल्लेबाज़ी करेंगे।
ड्रेसिंग रूम
किसी ने शिकायत नहीं की।
उन्होंने इसे स्वीकार कर लिया।
ऐरोन फ़िंच और मार्क हैरिस सलामी बल्लेबाज़ होंगे।
इस बारे में कुछ बात थी कि क्या उन्हें क्रम में नीचे आना चाहिए।
ऑस्ट्रेलिया का निश्चय दृढ़ रहा।
ओपनिंग भागीदारी महत्वपूर्ण होती है।
अगर शुरू में ही फ़ायदा उठा सकते हैं,
तो टेस्ट मैच जीतने के लिए यह बहुत ही महत्वपूर्ण भाग है।
पहला दिन
ओपनिंग भागीदारी से सब शांत हो जाता है।
ड्रेसिंग रूम में भी शांति हो जाती है।
वे आपको गेंदबाज़ी पर हावी होने का मौका देते हैं,
और उस समय जब गेंद नई, जीवंत और गतिमान होती है,
खिलाड़ियों का बाहर आना बच जाता है।
उस खेल में पहला बदलाव जो हुआ वह था हैरी ने पहली गेंद खेली।
उसने पूरे करियर में यह काम नहीं किया।
जो प्रोफ़ेशनल क्रिकेट में बतौर ओपनिंग बल्लेबाज़
मुझे असाधारण लगता है, और मैंने कहा,
"इस मैच में पहली गेंद तुम खेलोगे।" वह बोला, "क्यों? मैं यह नहीं कर सकता।"
मैंने कहा, "दोस्त तुमने देखा कि पिछले टेस्ट में क्या हुआ था।"
खेल शुरू होता है। हम खेलने के लिए तैयार हैं।
इशांत शर्मा।
कैच!
खेल की शुरुआत में ही थोड़ी फ़ील्डिंग।
बेशक, गेंद घूम रही है।
गेंद नई है। स्विंग करती है, कड़ी है।
इसलिए जल्दी सावधान होना ज़रूरी है।
मार्कस हैरिस को अभी स्कोर बनाना है।
वाह, बढ़िया।
जो खिलाड़ी स्वाभाविक रूप से आक्रामक हैं,
जैसे, मैं और फ़िंच,
अगर हमारी अच्छी शुरुआत हो जाए,
तो खेल आगे बढ़ने लगता है और स्कोरबोर्ड पर
जल्दी-जल्दी अंक बदलने लगते हैं, और इससे
सीधे गेंदबाज़ों पर दबाव पड़ता है।
-क्या वह अंदर है? -गेंद जा रही है।
फ़िंच का ज़बरदस्त प्रहार।
उस समय हमें लेने थे
पाँच रन या दस रन या 20 रन या 200, जैसे,
यह बस कुछ ऐसे ही था, जो बहकर आ जाता है,
और हम दोनों ही टेस्ट क्रिकेट में नए थे,
थोड़े अनाड़ी थे, थोड़े भौंचक थे और मज़े ले रहे थे।
बहुत बढ़िया, ऐरोन फ़िंच।
इस हफ़्ते वह सभी तरह के दबाव में रहे हैं।
लोगों ने टीम में उनकी पोज़ीशन पर सवाल उठाए हैं,
कि क्या उन्हें शीर्ष में बल्लेबाज़ी करनी चाहिए।
शानदार 50 रन।
मार्कस हैरिस के लिए एक छोटी बढ़िया उपलब्धि।
टेस्ट मैच में उनके पहले 50 रन।
उन्होंने कर दिखाया।
कठिन परिस्थितियों में, लड़कों के द्वारा सौ रनों की भागीदारी,
सभी को उत्साहित करती है।
वह टीम को उत्साह देती है, पर यह आपको स्थापित भी कर देती है।
आपको खेल में जमा देती है।
बहुत लंबे समय बाद हमने सौ रनों की पहली भागीदारी की थी।
ऐसा लगा जैसे हमने वहीं से जारी रखा है
जहाँ से हमने एडीलेड में ख़त्म किया था।
खेल सच में हमारे नियंत्रण में था, और हाँ,
हम गेंदबाज़ गेंद के लिए अधीर हो रहे थे।
लगता है ऑस्ट्रेलिया की ओर से मिचेल स्टार्क पहली गेंद फेंकेंगे।
पहली गेंद पर ही उड़ा दिया। पहला विकेट गिरा।
हे प्रभु! जॉश हेज़लवुड! कितनी शानदार गेंद!
ऑस्ट्रेलिया ने जल्दी ही दो विकेट ले लिए।
जिसका मतलब होगा, विराट कोहली,
वाह, वह कितने तनाव में होंगे।
उनका रवैया देखा जा सकता है। क्रीज़ की ओर बढ़ते हुए उन्हें देखिए।
वह किसी भी चुनौती के लिए तैयार हैं। उनके प्रशंसक उन्हें बहुत चाहते हैं।
शहंशाह कोहली
आप जब भी विराट कोहली को देखते हैं तो लगता है जैसे
उसमें ऑस्ट्रेलियाई आग है।
वह किसी चीज़ से नहीं घबराता है।
पर उत्साही जॉश हेज़लवुड और मिचेल स्टार्क के सामने
बेशक उसकी परीक्षा है।
याद रखें, उसने पहला स्कोर बनाने के लिए ऑन ड्राइव खेला था।
और महान खिलाड़ी ऑन ड्राइव खेलते हैं।
यह शॉट खेलना सबसे मुश्किल होता है।
संतुलन बहुत बढ़िया होना चाहिए, गेंद पर नज़र होनी चाहिए।
पोंटिंग हमेशा यह करता था।
ऑन ड्राइव से स्कोर की शुरुआत करना।
दूसरे छोर पर बल्ला थामे हुए मैं कहता था, "यार, तुम सनकी हो!"
क्या शॉट है! विराट कोहली का शानदार शॉट शुरुआत में ही।
बढ़िया ढंग से खेला।
मुझे हमेशा ऐसा लगता है कि जब लाखों लोगों में से 11 को चुना जाता है,
तो वे ज़रूर ही बढ़िया होते हैं।
विराट कोहली को देखो तो हमेशा उत्साह दिखता है।
और तब भी, जब वह बल्लेबाज़ी कर रहा होता है, विराट कोहली एक अलग ही हस्ती होता है।
अपनी ही प्रवीणता में वह लगभग खो गया है।
फिर बेहतर ढंग से खेला।
यह इंसान पूरी तरह बढ़िया क्लास है।
और हमारे पैट कमिन्स या जॉश हेज़लवुड, या मिचेल स्टार्क,
तेज़ गेंदबाज़ी कर रहे हैं और गेंद स्विंग करा रहे हैं।
वह बस कुछ ऐसे दिखा रहा था जैसे यह जो था वह नहीं था।
गेंद बाउंड्री तक पहुँची और विराट कोहली के 50 रन पूरे।
कई बार, वह बिल्कुल आराम से होता है जब वह आपको पार्क के चारों ओर दौड़ाता है।
आप सच में बस आराम से बैठकर कभी-कभी सोचते हैं,
टिम पैन ऑस्ट्रेलिया के टेस्ट कप्तान
"यह कमाल है!"
उन्होंने कर दिखाया! विराट कोहली।
टेस्ट मैच में उनका 25वाँ शतक।
विराट कोहली जैसा श्रेष्ठ खिलाड़ी मैंने अपनी ज़िंदगी में नहीं देखा।
मैंने अपनी ही चीज़ तोड़ी...
और उसने ख़ुद को पूरी तरह लताड़ा।
-हाँ। -तुमने क्या?
मैंने उस (विराट) के साथ बात करने का अपना ही नियम तोड़ा।
तुमने यह उसे दिया, है न? उसने क्या कहा?
मैं बस...
हर बार जब भी उसके पास से गुज़रते हैं वह एक आवाज़ निकालता है।
पर बहुत ही धीमी आवाज़।
तैंतालीस रन आगे, ऑस्ट्रेलियाई खिलाड़ी जल्द ही बाहर आएँगे,
अपनी दूसरी पारी खेलने के लिए।
आप आस-पास का माहौल महसूस कर सकते हैं
जब विराट कोहली अपनी टीम को नियम बता रहे हैं।
बहुत मुखर है।
भारत ने तनाव की स्थिति को बदल दिया है।
वह श्रृंखला जीतने के लिए बहुत बेताब हैं,
वह 43 रनों की बढ़त को देखकर कह रहे हैं,
"तो। हमें ऑस्ट्रेलिया को कम स्कोर पर सीमित रखना है।"
उनके लिए इसके बहुत मायने हैं।
बढ़िया गेंद!
लोगों को लगता है कि क्रिकेट एक सौम्य खेल है, नहीं क्या?
ओह, मुझे तब यह सौम्य खेल नहीं लगता
पीटर लैलोर पत्रकार
जब आप वहाँ हैं और वे तेज़ गेंदबाज़ी कर रहे हैं।
मैं बताता हूँ हम क्या सबसे कम आँकते हैं।
क्रिकेट की गेंद कितनी कठोर होती है।
हेलमेट से टकराई और वह हिल गए, गिर गए।
जो आपकी ओर 19 गज़ की दूरी से आ रही हो।
मुझे लगता है कभी-कभी हम बल्लेबाज़ को पर्याप्त श्रेय नहीं देते।
हाँ, उससे सच में चोट लगेगी।
ऐरोन फ़िंच मुश्किल में हो सकते हैं।
ओह!
दो ऑस्ट्रेलियाई खिलाड़ी घायल हुए।
हैरिस को सिर में चोट लगी। फ़िंच, क्या उसकी उँगली टूटी?
गेंद को देखते रहना साहस की बात है।
यही मानसिक दृढ़ता है, यही एकाग्रता है,
क्योंकि आप जानते हैं कि अगर वह आपको लगी तो तकलीफ़ होगी।
जस्टिन लैंगर के डीएनए पूरी टीम में हैं और इसे झेलने के लिए,
कुछ शरीर पर लो।
आपके पास पर्थ की जैसी पिच है, जिसमें दरारें हैं,
जहाँ आपको नहीं पता कि गेंद आपके साथ क्या करेगी,
उसकी सीध में खड़े होना और गेंदबाज़ को देखना आसान नहीं है।
उस समय 150 किमी का सामना करने के लिए बहुत साहस चाहिए
जब गेंद से माथे में अभी ज़ोरदार चोट लगी हो।
उसने झुकने के बारे में सोचा। उसने मन बदल लिया।
मैं बहुत डरा हुआ था।
उस विकेट पर हमले का सामना करना,
टीवी पर अच्छा लग सकता है, पर वह बहुत डरावना था।
मार्श ने थोड़ी देर से खेला और वह जा रहे हैं।
बढ़िया गेंद और कोहली को पूरी तरह से घेर लिया गया है।
वाह, लड़को!
वह दोपहर मुझे याद है।
पंचिंग बैग जैसा अहसास हो रहा था।
पर हम पलटकर लड़ाई नहीं कर सकते क्योंकि ऐसा लग रहा था जैसे
हमारे हाथ पीछे बँधे थे और हम...
और हमें इसे बस लेना पड़ा।
मैं बस जैसे...
बस अपने लिए दोहरा मानदंड महसूस किया।
सोचो अगर हम इसके लिए
ऐसा बर्ताव करते।
ऑस्ट्रेलिया का कप्तान टिम पैन क्रीज़ की ओर आ रहा है।
जाने से पहले मैं बैठकर खेल देख रहा था,
और मैंने देखा... उसने हमारे कुछ लड़कों को वापस भेजा।
योजना यह थी कि जब वह बल्लेबाज़ी कर रहा हो तो उससे बात नहीं करनी है।
जब हम बल्लेबाज़ी कर रहे हों, तो व्यक्ति विशेष पर निर्भर करता है
कि वह क्या करना चाहता है, और मेरा सब्र जैसे टूट गया था और सोचा,
"तुम्हें भी खुद को बचाना होगा
"और अपनी टीम के साथियों को बचाना होगा..."
हाँ, वह उनमें से एक था। कारण यह है कि मैंने सोचा,
"नहीं। मैं कप्तान हूँ, यह मेरी बारी है।
"अब मुझे खड़े होकर उसे दिखाना होगा कि हम यहाँ लड़ने के लिए हैं।"
भारतीयों की ओर से आक्रामकता जारी रही।
अगर वह गड़बड़ कर दे, तो दो शून्य...
तब कौन बात करेगा?
आपको पहले बल्लेबाज़ी करनी है, जनाब।
बढ़िया है, दोस्त, तुम्हारा तनाव बोल रहा है।
तो, टिम पैन विराट का ध्यान इस ओर खींच रहा है
कि आख़िर में भारत बल्लेबाज़ी करेगा और क्या अन्त हुआ।
मौखिक लड़ाई चलती रही।
ऑसी खिलाड़ियों को अपनी दूसरी पारी में
बहुत जमकर लड़ाई करनी पड़ी क्योंकि उन्हें
175 की बढ़त से निपटना पड़ा।
हाँ, मैं थोड़ा तनाव में था क्योंकि श्रृंखला में हम
एक शून्य से नीचे थे पर मुझे लगा, हाँ,
मुझे लगा विराट उस दिन हमें परेशान कर रहा था।
ईमानदारी से बात करते हैं, मैं बहुत भावुक हूँ और यही सब...
क्योंकि मैं यही सोचता हूँ, एक,
तुम सभी लोग दोहरा मानदंड महसूस कर रहे होगे।
जिस तरह उनका कप्तान बर्ताव कर रहा है और हमें वास्तव में सावधान रहना है।
उसके मामले में मुझे यह लग रहा है कि वह नर्वस हो रहा है।
वह अब भी छह विकेट से नीचे है, वह जानता है कि बल्लेबाज़ी करना कैसा है।
और मैं उसे तनाव में लाने की बात
सोच रहा हूँ, मैंने सोचा...
मुझे लगता है हम वहाँ पहुँच रहे हैं। हम बहुत करीब हैं।
और तुम देख सकते हो उस पर
थोड़ा असर हो रहा है, और वह थोड़ा आक्रामक हो रहा है।
वे सभी चिंतित हो रहे हैं, तो अगर हम अपनी शांति बनाए रखें,
अपना कौशल दिखाते रहें,
तो हम यह मैच जीत लेंगे।
अच्छा, अब मैं सभी को याद दिलाना चाहता हूँ।
मैं यह नौ महीने से कह रहा हूँ।
गाली-गलौज और चुहल के बीच अंतर है।
गाली-गलौज के लिए कोई जगह नहीं है। हमें उन्हें गाली देने की ज़रूरत नहीं है।
हमें उन्हें गाली देने की ज़रूरत नहीं है, ठीक है,
क्योंकि असल में उससे हमें कोई लाभ नहीं होगा।
पर चुहल भी है, जिसमें तुम अपनी टीम के साथियों का साथ दोगे।
अपने देश के लिए खेलना यही है, लड़को।
इसे महसूस करो और कल एक बड़ा दिन होगा।
चौथा दिन
हम जानते हैं हमें बहुत ध्यान से देखा जाएगा।
हम जानते हैं कि मीडिया, ख़ासतौर पर विदेशी मीडिया के नज़रिए से
हमारे साथ रूखेपन का बर्ताव होगा।
और हम जानते हैं कि उनमें से कुछ लोगों को इसका इंतज़ार है कि हमसे कोई ग़लती हो जाए।
वाह, शानदार। खेल की शुरुआत पैन द्वारा।
ऑस्ट्रेलियाई कप्तान की कमान भरी चाल।
वह "पार्ट टाइम कप्तान" कहकर मुझे परेशान करने की कोशिश कर रहा था
और मैं उसके विपरीत चला।
मैं उससे कह रहा था कि वह कितना अच्छा है और कि वह सर्वश्रेष्ठ खिलाड़ी है।
मैं तुमसे एक शब्द भी नहीं कह रहा हूँ, तुम भड़क क्यों रहे हो?
मैं नहीं भड़क रहा, मैं ठीक हूँ।
तुम ही हो जो कल आपे से बाहर हो रहे थे,
आज तुम्हारा मिज़ाज ठंडा क्यों है?
अरे, काफ़ी हुआ।
हमें बात करने की अनुमति है।
नहीं। चलो। खेल खेलो।
तुम लोग कप्तान हो।
हम बातचीत कर सकते हैं।
कोई शपथ नहीं ली है।
नहीं, टिम। तुम कप्तान हो।
शांत बने रहो, विराट।
तुम उसके साथ लड़ाई में नहीं पड़ना चाहते,
क्योंकि वह यही चाहता है।
तो, मैं बस उसे थोड़ा कुरेदना चाहता था
कि वह फिर देखना चाहता था कि क्या वह थोड़ा फटेगा।
टिम पैन के नेतृत्व से प्रभावित हूँ।
वह यह बहुत ही माप-तौलकर, हिसाब-किताब लगाकर कर रहा था।
वहाँ पर किसी भी मुद्दे से वह बच नहीं रहा था।
पूरी ईमानदारी से कहूँ, जब मैंने पहले यह भूमिका संभाली,
तो लोग ऐसा कह रहे थे, "टिम पैन कप्तान बनेगा। टिम पैन?"
जैसे, "बढ़िया लड़का है, पर ऑस्ट्रेलिया का कप्तान?"
वह बहुत प्रभावशाली था।
मुझे लगता है मौखिक बातचीत में पैन ने लोगों का दिल जीत लिया।
उसे हम सब का सम्मान प्राप्त था।
पर मुझे लगता है उस टेस्ट मैच में
उसने देश का और प्रशंसकों का भी सम्मान अर्जित कर लिया।
वह कप्तान की गरिमा के साथ व्यवहार करता रहा।
मैं विराट कोहली के सामने खड़ा होना चाहता था और उसे घूरकर झेंपा देना चाहता था।
और जो सबसे आख़िर में हँसता है, वही देर तक हँसता है।
यह पर्थ था।
नैथन लायन भारत के कप्तान के लिए गेंदबाज़ी करते हुए।
जब चौथी पारी में विराट कोहली आउट हो गया,
तो टिम पैन वहाँ खड़े होकर नए ऑस्ट्रेलिया की घोषणा कर पाया।
पर उसने सटीक चुहल और हास्य के साथ यह किया
और यह एकदम स्वर्णिम था!
जैसे, और यह... लड़कों से कहा,
"अरे, असल में हम लड़ाई में बने रह सकते हैं।"
मुरली, जानता हूँ वह तुम्हारा कप्तान है पर बतौर इंसान
तुम उसे सच में पसंद नहीं कर सकते।
तुम संभवतः उसे पसंद नहीं कर सकते।
नैथन लायन स्पिन गेंदबाज़
मेरे ख़याल से टिम पैन असाधारण था।
मुझे लगता है इसने उसके और ऑस्ट्रेलियाई क्रिकेट टीम के लिए कमाल कर दिया।
हाँ!
उस पल के बाद से, हम आसानी से शांत बने रह सके
और उसे पूरे समय तनाव में रख पाए।
हमने अच्छी गेंदबाज़ी की। अच्छी फ़ील्डिंग की।
पाँचवाँ दिन
कैच! शानदार!
मेरे ख़याल से हमारे लिए यह जानना अच्छा था कि हम
स्मिथ और वार्नर के बिना टेस्ट जीत सकते हैं।
बुमराह। गेंद हवा में ऊँची गई।
पैटी कमिन्स उसके नीचे।
कैच लिया। ऑसी खिलाड़ियों ने मैच जीत लिया!
हाँ!
राहत महसूस की। किसी भी चीज़ से अधिक राहत।
श्रृंखला हर किसी के लिए बराबर हुई।
जश्न का कारण!
मेरे कज़िन ने बताया था कि आख़िरी जीत कब होगी, यह पता नहीं होता।
इसलिए हर जीत का जश्न ज़रूर मनाना।
तो, मैं इसके लिए पूरी तरह तैयार हूँ।
दौरे केवल हम लोग ही नहीं करते।
परिवार, तुम्हारे दोस्त, वे सभी जो तुम्हारी यात्रा में
तुम्हारे साथ आते हैं और अपना जीवन छोड़कर
तुम्हारे साथ चलते हैं।
हाँ, यह हमेशा आकर्षक नहीं होता
पर उन पलों में जब टेस्ट मैच जीत लेते हैं,
तब यह सब सार्थक हो जाता है।
वहाँ पर सभी इस बात को महसूस करते हैं कि इसमें कितनी मेहनत लगी है,
और हाँ, हो सकता है एक या पाँच घंटे बाद,
लायन हमें गाने के लिए मना लेगा
और फिर गाने की आवाज़ ऊँची होती जाएगी।
वहाँ अकाल पड़ा था।
ईमानदारी से मानते हैं, वहाँ अकाल पड़ा था।
पर कुछ ऐसे लोग हैं, जिंका जिक्र मैं
गाना शुरू करने से पहले करना चाहता हूँ।
टेस्ट मैच में पहली जीत की एक जोड़ी है,
यहाँ बेशक मार्कस, फ़िंची, हेड हैं।
पर हमारा नया कप्तान भी है, जिसने सच में मज़बूती से
विराट कोहली का सामना किया।
कोहली।
पर एक नया कोच भी है जिसे हमने नौ महीने से मुस्कुराते हुए नहीं देखा।
तो तीन की गिनती पर पैन के लिए,
जस्टिन लैंगर के लिए, फ़िंची के लिए, मार्कस के लिए,
ज़ोरदार हुर्रे हो जाए।
एक, दो, तीन।
मैं दक्षिणी क्रॉस के नीचे खड़ा हूँ
द टेस्ट में आगे...
बॉक्सिंग डे।
ऑस्ट्रेलिया में हर कोई देख रहा है।
हमने इस पर बात की है कि यह बाँहों की कुश्ती होगी।
कौन पहले टूटेगा?
यह हम होंगे या फिर वे होंगे?
हम सपाट नहीं हो सकते! और ऐसा भी नहीं कि हम आक्रामक न हों!
वह सच में मुश्किल समय था।
जब आप अपने देश का प्रतिनिधित्व करते हैं,
तो सभी को गौरवान्वित करने के लिए आप कुछ भी करेंगे।
अगर हमें लगता है कि वह हमारे श्रेष्ठ छह में है...
"तुम शामिल हो।" हम यह टेस्ट मैच नहीं हार सकते।